
PËR MIRATIMIN E BUXHETIT FAKTIK TË VITIT 2023

Në mbështetje të neneve 78, 83, pika 1, e 158 të Kushtetutës dhe nenit 63, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, i ndryshuar, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1
Miratimi i raportit vjetor të konsoliduar të zbatimit të buxhetit

Miratohet raporti vjetor i konsoliduar i zbatimit të buxhetit për vitin 2023 sipas dokumenteve të mëposhtme, që i bashkëlidhen këtij ligji dhe janë pjesë përbërëse të tij:
a) pasqyrat e konsoliduara vjetore për transaksionet financiare të shtetit për vitin 2023;
b) raporti për zbatimin e buxhetit vjetor 2023 në nivelin e fondeve të miratuara dhe objektivat e realizuar;
c) raporti për borxhin publik dhe përbërjen e tij për vitin 2023;
ç) raporti për përdorimin e fondit rezervë dhe të kontingjencës për vitin 2023;
d) raporti për situatën e kontrollit të brendshëm financiar publik në njësitë e qeverisjes së përgjithshme gjatë vitit 2023.

[bookmark: _GoBack]Neni 2
Hyrja në fuqi

Ky ligj hyn në fuqi 15 ditë pas botimit në Fletoren Zyrtare.

Miratuar në datën 7.11.2024.

Shpallur me dekretin nr. 392, datë 19.11.2024, të Presidentit të Republikës së Shqipërisë, Bajram Begaj.

